钦定古今图书集成/明伦汇编/官常典/第741卷 > 胡景隆
## 钦定古今图书集成/明伦汇编/官常典/第741卷 > 胡景隆

按《宝庆府志》：“景隆，邵阳人。素负气谊，有勇略，为乡里
推重。嘉靖三年，流贼入境，郡委率领民兵追剿。至燕
子岩，众见贼势猖獗，皆奔溃，独景隆奋勇拒敌，格杀
五六人。因无救援，遭重围，遂罹害。分守道王、知府周
厚敛葬之，躬致祭于其家，谓其人虽不外于匹夫，而
行实庶几于烈士云。”